Der skal køres forsigtigt torsdag morgen. For selvom vejene måske er ryddet for sne, så er det spejlglat mange steder. Derfor opfordrer Nordjyllands Politi trafikanterne til at køre ekstra forsigtigt. - Der er tågedis mange steder, og når det rammer den kolde asfalt, så fryser det og danner et tyndt lag is på vejen, siger vagtchef ved Nordjyllands Politi, Bent Højgaard. Der blev saltet mange steder tidligt om morgenen, men flere steder er temperaturerne så lave, at saltet kan miste sin effekt.

Opsummering:
Nordjyllands Politi advarer om særdeles glatte veje i hele landsdelen.